Go ne ga tsaya lobaka lo loleele go sa itsiwe gore ke batho ba le kae ba ba tla busang le Jesu kwa legodimong e le karolo ya Bogosi jwa gagwe. Mme jaanong re itse palo ya bone. A wena o a e itse?— Baebele ya re ke 144 000. Seno le sone ke karolo ya sephiri se se boitshepo.—Tshenolo 14:1, 4. Go sa kgathalesege maiteko a magolo a go thusa ba bangwe, mathata a batho a ntse a oketsega. A boradipolotiki ba ka kgona go nna le tharabololo e e tla nnelang ruri ya mathata? Ruri ga go lebege jalo. Mme re ka leba kae go bona tharabololo? Moaposetoloi Paulo o ne a tlhalosa ka fa Modimo a tla fedisang mathata a batho ka gone mo ditemaneng dingwe tse di botlhokwa kwa tshimologong ya lekwalo le a neng a le kwalela Bakeresete ba kwa Efeso. O ne a tlhalosa gape gore Modimo o tla dirisa eng go a rarabolola—se se tla fedisang dilo tsotlhe tse di bakang mathata a re nang le one gompieno. Ke ka ntlha yang fa o sa sekaseke se Paulo a se buang ka seno? Ditemana tseo di mo go Baefeso 1:3-10.